CELEX: 52016PC0280
Language: et
Date: 2016-05-23
Title: Ettepanek: NÕUKOGU OTSUS, millega määratakse kindlaks ühelt poolt Euroopa Liidu ja Euroopa Aatomienergiaühenduse ning teiselt poolt Kosovo* vahelise stabiliseerimis- ja assotsieerimislepinguga moodustatud stabiliseerimis- ja assotsieerimisnõukogus Euroopa Liidu nimel võetav seisukoht seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord

EUROOPA KOMISJON
            Brüssel,23.5.2016
            COM(2016) 280 final
            2016/0146(NLE)
            Ettepanek:
            NÕUKOGU OTSUS,
            millega määratakse kindlaks ühelt poolt Euroopa Liidu ja Euroopa Aatomienergiaühenduse ning teiselt poolt Kosovo* vahelise stabiliseerimis- ja assotsieerimislepinguga moodustatud stabiliseerimis- ja assotsieerimisnõukogus Euroopa Liidu nimel võetav seisukoht seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord
            
               
         
         
            
               SELETUSKIRI
            
            
            
               Ühelt poolt Euroopa Liidu ja Euroopa Aatomienergiaühenduse ning teiselt poolt Kosovo vaheline stabiliseerimis- ja assotsieerimisleping jõustus 1. aprillil 2016.
            
            
               Nimetatud lepingu artikliga 126 moodustatud stabiliseerimis- ja assotsieerimisnõukogu kontrollib lepingu täitmist ja tegeleb kõikide lepingu raames esilekerkivate tähtsamate küsimustega, samuti muude ühist huvi pakkuvate kahepoolsete või rahvusvaheliste küsimustega.
            
            
               Vastavalt stabiliseerimis- ja assotsieerimislepingu artiklile 127 kehtestab stabiliseerimis- ja assotsieerimisnõukogu oma töökorra. Vastavalt lepingu artiklile 129 määratakse töökorraga kindlaks stabiliseerimis- ja assotsieerimisnõukogu tema ülesannete täitmisel abistava stabiliseerimis- ja assotsieerimiskomitee kohustused.
            
            
               Kooskõlas ELi toimimise lepingu artikli 218 lõikega 9 määrab nõukogu, kes tegutseb komisjoni ettepaneku alusel, oma otsusega kindlaks stabiliseerimis- ja assotsieerimisnõukogus liidu nimel võetava seisukoha seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord.
            
            
               Seetõttu kutsutakse nõukogu üles võtma vastu käesolevale seletuskirjale lisatud ettepanek otsuse kohta, milles käsitletakse Euroopa Liidu seisukohta seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord.
            
            
               Nõukogu teavitamiseks on eraldi dokumendis esitatud asjaomaste alamkomiteede ja töörühmade töökorra kavand.
            
            
               2016/0146 (NLE)
            
            
               Ettepanek:
            
            
               NÕUKOGU OTSUS,
            
            
               millega määratakse kindlaks ühelt poolt Euroopa Liidu ja Euroopa Aatomienergiaühenduse ning teiselt poolt Kosovo
                  1* vahelise stabiliseerimis- ja assotsieerimislepinguga moodustatud stabiliseerimis- ja assotsieerimisnõukogus Euroopa Liidu nimel võetav seisukoht seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
            
            
               võttes arvesse Euroopa Komisjoni ettepanekut,
            
            
               ning arvestades järgmist:
            
            
               (1)Ühelt poolt Euroopa Liidu ja Euroopa Aatomienergiaühenduse ning teiselt poolt Kosovo* vahelise stabiliseerimis- ja assotsieerimislepingu (edaspidi „leping“) artikliga 126 moodustatakse stabiliseerimis- ja assotsieerimisnõukogu.
            
            
               (2)Lepingu artikli 127 lõikega 2 nähakse ette, et stabiliseerimis- ja assotsieerimisnõukogu võtab vastu oma töökorra.
            
            
               (3)Lepingu artikli 129 lõikega 1 nähakse ette, et stabiliseerimis- ja assotsieerimisnõukogu abistab stabiliseerimis- ja assotsieerimiskomitee (edaspidi „komitee”). 
            
         
         
            
               (4)Lepingu artikli 129 lõigetega 2 ja 3 nähakse samuti ette, et stabiliseerimis- ja assotsieerimisnõukogu peab määrama oma töökorras kindlaks komitee kohustused ning et stabiliseerimis- ja assotsieerimisnõukogu võib delegeerida komiteele oma volitused.
            
            
               (5)Lepingu artiklis 131 sätestatakse, et stabiliseerimis- ja assotsieerimisnõukogu võib asutada muid erikomiteesid või asutusi, kes aitavad nõukogu tema kohustuste täitmisel. Lisaks sätestatakse kõnealuses artiklis, et stabiliseerimis- ja assotsieerimisnõukogu määrab oma töökorras kindlaks selliste komiteede ja asutuste koosseisu, ülesanded ja töökorralduse,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Euroopa Liit võtab stabiliseerimis- ja assotsieerimislepingu artikliga 126 moodustatud stabiliseerimis- ja assotsieerimisnõukogus seisukoha toetada käesolevale otsusele lisatud stabiliseerimis- ja assotsieerimisnõukogu otsuse eelnõul põhineva nõukogu töökorra vastuvõtmist. 
            
            
               Väiksemaid muudatusi nimetatud otsuse eelnõus võib teha ilma nõukogu täiendava otsuseta.
            
            
                Artikkel 2
            
            
               Liikmesriigid kuuluvad stabiliseerimis- ja assotsieerimisnõukogu istungitel Euroopa Liidu delegatsiooni koosseisu. Arvestades töökorra artiklit 3, esitavad liikmesriigid liidu välisasjade ja julgeolekupoliitika kõrgele esindajale ja komisjoni asepresidendile selle kohta vajaliku teabe.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  *Kõnealune määratlus ei piira Kosovo staatust käsitlevaid seisukohti ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.
               
            
      
    ---documentbreak--- 
      
         
               EUROOPA KOMISJON
            Brüssel,23.5.2016
            COM(2016) 280 final
            LISA
            järgmise dokumendi juurde:
            ETTEPANEK: NÕUKOGU OTSUS,
            millega määratakse kindlaks ühelt poolt Euroopa Liidu ja Euroopa Aatomienergiaühenduse ning teiselt poolt Kosovo* vahelise stabiliseerimis- ja assotsieerimislepinguga moodustatud stabiliseerimis- ja assotsieerimisnõukogus Euroopa Liidu nimel võetav seisukoht seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord
            
               
         
         
            
               Euroopa Liidu ja Kosovo* stabiliseerimis- ja assotsieerimisnõukogu [kuupäev] otsus nr 1, millega võetakse vastu nimetatud nõukogu töökord
            
            
               STABILISEERIMIS- JA ASSOTSIEERIMISNÕUKOGU,
            
            
               võttes arvesse ühelt poolt Euroopa Liidu ja Euroopa Aatomienergiaühenduse ning teiselt poolt Kosovo* vahelist stabiliseerimis- ja assotsieerimislepingut (edaspidi „leping“), eriti selle artikleid 126, 127, 129 ja 131,
            
            
               ning arvestades, et kõnealune leping jõustus 1. aprillil 2016,
            
            
               ON TEINUD JÄRGMISE OTSUSE: 
            
            
               Artikkel 1
            
            
               Eesistuja
            
            
               Stabiliseerimis- ja assotsieerimisnõukogu eesistujaks on 12 kuu pikkuste ajavahemike kaupa vaheldumisi mõlemad pooled. Esimene ajavahemik algab stabiliseerimis- ja assotsieerimisnõukogu esimese istungi päeval ja lõpeb sama aasta 31. detsembril.
            
            
               Artikkel 2
            
            
               Istungid
            
            
               Stabiliseerimis- ja assotsieerimisnõukogu istungid toimuvad kord aastas kõrgel poliitilisel tasandil. Stabiliseerimis- ja assotsieerimisnõukogu erakorralisi istungeid võidakse poolte kokkuleppel korraldada ükskõik kumma poole taotlusel. Kui pooled ei lepi kokku teisiti, toimuvad kõik stabiliseerimis- ja assotsieerimisnõukogu istungid Brüsselis. Stabiliseerimis- ja assotsieerimisnõukogu istungid kutsuvad kokkuleppel eesistujaga ühiselt kokku stabiliseerimis- ja assotsieerimisnõukogu sekretärid. 
            
            
               Artikkel 3
            
            
               Delegatsioonid
            
            
               Enne iga istungit teatatakse eesistujale poolte delegatsioonide kavandatud koosseis. Euroopa Investeerimispanga esindaja osaleb vaatlejana neil stabiliseerimis- ja assotsieerimisnõukogu istungitel, mille päevakorras on panka käsitlevad küsimused. Stabiliseerimis- ja assotsieerimisnõukogu võib kutsuda oma istungitele teatavates küsimustes teabe saamiseks ka muid isikuid.
            
            
               Artikkel 4
            
            
               Sekretariaat
            
            
               Stabiliseerimis- ja assotsieerimisnõukogu sekretäridena tegutsevad ühiselt üks Euroopa Liidu Nõukogu peasekretariaadi ametnik ja üks ametnik Kosovo esindusest Belgias.
            
            
               
            
               Artikkel 5
            
         
         
            
               Kirjavahetus
            
            
               Stabiliseerimis- ja assotsieerimisnõukogule adresseeritud kirjad saadetakse stabiliseerimis- ja assotsieerimisnõukogu eesistuja nimele Euroopa Liidu Nõukogu peasekretariaadi aadressile. 
            
            
               Sekretäride ülesanne on kirjade edastamine stabiliseerimis- ja assotsieerimisnõukogu eesistujale ja vajaduse korral nende saatmine teistele stabiliseerimis- ja assotsieerimisnõukogu liikmetele. Laiali saadetavad kirjad adresseeritakse komisjoni peasekretariaadile, Euroopa välisteenistusele ning Kosovo esindusele Belgias.
            
            
               Sekretärid saadavad stabiliseerimis- ja assotsieerimisnõukogu eesistuja kirjad adressaatidele ja vajaduse korral ka teistele stabiliseerimis- ja assotsieerimisnõukogu liikmetele teises lõigus osutatud aadressidel.
            
            
               Artikkel 6
            
            
               Avalikustamine
            
            
               Kui ei ole otsustatud teisiti, ei ole stabiliseerimis- ja assotsieerimisnõukogu istungid avalikud.
            
            
               Artikkel 7
            
            
               Istungite päevakord
            
            
               1.Eesistuja koostab iga istungi esialgse päevakorra. Stabiliseerimis- ja assotsieerimisnõukogu sekretärid saadavad selle artiklis 5 nimetatud adressaatidele hiljemalt 15 päeva enne istungi algust. Esialgne päevakord sisaldab küsimusi, mille päevakorda võtmise taotluse on eesistuja saanud hiljemalt 21 päeva enne istungi algust, kuid need võetakse esialgsesse päevakorda ainult juhul, kui sekretärid on asjaomased alusdokumendid enne päevakorra laialisaatmist kätte saanud. Stabiliseerimis- ja assotsieerimisnõukogu kinnitab päevakorra iga istungi algul. Poolte kokkuleppel võidakse päevakorda võtta ka küsimusi, mida esialgses päevakorras ei ole. 
            
            
               2.Erijuhtudel ilmnevaid vajadusi arvestades võib eesistuja mõlema poole nõusolekul lõikes 1 sätestatud tähtaegu lühendada.
            
            
               Artikkel 8
            
            
               Istungi protokoll
            
            
               Sekretärid koostavad iga istungi protokolli kavandi. Üldjuhul märgitakse protokollis iga päevakorrapunkti kohta:
            
            
               –stabiliseerimis- ja assotsieerimisnõukogule esitatud dokumendid;
            
            
               –seisukohad, mille stabiliseerimis- ja assotsieerimisnõukogu liige on palunud protokolli kanda;
            
            
               –vastuvõetud otsused ja esitatud soovitused, kokkulepitud seisukohad ja tehtud järeldused.
            
            
               Protokolli kavand esitatakse kinnitamiseks stabiliseerimis- ja assotsieerimisnõukogule. Pärast kinnitamist kirjutavad eesistuja ja mõlemad sekretärid protokollile alla. Protokolle säilitatakse assotsieerimisdokumentide hoiulevõtjana tegutseva Euroopa Liidu Nõukogu peasekretariaadi arhiivis. . Kõigile artiklis 5 osutatud adressaatidele edastatakse protokolli tõestatud koopia.
            
            
               Artikkel 9
            
            
               Otsused ja soovitused
            
         
         
            
               1.Stabiliseerimis- ja assotsieerimisnõukogu otsused ja soovitused võetakse vastu poolte kokkuleppel, ilma et see piiraks kokkuleppe artikli 5 kohaldamist. Stabiliseerimis- ja assotsieerimisnõukogu võib vastu võtta otsuseid või esitada soovitusi kirjaliku menetluse teel, kui pooled selles kokku lepivad.
            
            
               2.Stabiliseerimis- ja assotsieerimisnõukogu lepingu artikli 128 tähenduses vastu võetud otsuste või esitatud soovituste pealkirjas on kas sõna „otsus“ või „soovitus“ ning sellele järgneb seerianumber, vastuvõtmise kuupäev ja sisu kirjeldus. Stabiliseerimis- ja assotsieerimisnõukogu otsustele ja soovitustele kirjutab alla eesistuja ja need kinnitavad mõlemad sekretärid. Otsused ja soovitused edastatakse kõigile artiklis 5 osutatud adressaatidele. Kumbki pool võib otsustada, kas avaldada stabiliseerimis- ja assotsieerimisnõukogu otsused ja soovitused oma ametlikus väljaandes.
            
            
               Artikkel 10
            
            
               Keeled
            
            
               Stabiliseerimis- ja assotsieerimisnõukogu ametlikeks keelteks on stabiliseerimis- ja assotsieerimislepingu autentsed keeled. Kui ei otsustata teisiti, toimuvad arutelud stabiliseerimis- ja assotsieerimisnõukogus neis keeltes koostatud dokumentide alusel.
            
            
               Artikkel 11
            
            
               Kulud
            
            
               Euroopa Liit ja Kosovo kannavad ise oma stabiliseerimis- ja assotsieerimisnõukogu istungitel osalemisega seotud personali-, reisi- ja ülalpidamiskulud, samuti posti- ja telekommunikatsioonikulud. Istungite suulise tõlke, dokumentide tõlkimise ja paljundamise ning muud istungite korraldamisega seotud kulud kannab istungit korraldav pool.
            
            
               Artikkel 12
            
            
               Stabiliseerimis- ja assotsieerimiskomitee
            
            
               1.Stabiliseerimis- ja assotsieerimiskomitee (edaspidi „komitee“) moodustatakse stabiliseerimis- ja assotsieerimisnõukogu abistamiseks tema kohustuste täitmisel. Komitee koosneb ühelt poolt ELi ja teiselt poolt Kosovo esindajatest, kelleks on üldjuhul kõrgemad riigiteenistujad.
            
            
               2.Komitee valmistab ette stabiliseerimis- ja assotsieerimisnõukogu istungeid ja arutelusid, rakendab vajaduse korral stabiliseerimis- ja assotsieerimisnõukogu otsuseid ning tagab üldiselt assotsieerimissuhte järjepidevuse ja lepingu nõuetekohase toimimise. Komitee tegeleb kõigi stabiliseerimis- ja assotsieerimisnõukogult talle suunatud küsimuste ja mis tahes muude küsimustega, mis võivad stabiliseerimis- ja assotsieerimislepingu täitmise käigus jooksvalt üles kerkida. Komitee esitab stabiliseerimis- ja assotsieerimisnõukogule vastuvõtmiseks ettepanekuid või otsuste/soovituste eelnõusid.
            
            
               3.Kui lepingus viidatakse konsulteerimise kohustusele või võimalusele, võivad asjaomased konsultatsioonid toimuda komitees. Poolte kokkuleppel võivad konsultatsioonid jätkuda stabiliseerimis- ja assotsieerimisnõukogus.
            
            
               4.Stabiliseerimis- ja assotsieerimiskomitee töökord on lisatud käesolevale otsusele.
            
            
               [Koht]
            
            
                  Stabiliseerimis- ja assotsieerimisnõukogu nimel
            
            
                  eesistuja
            
            
            
               I LISA
               järgmise dokumendi juurde
               Euroopa Liidu ja Kosovo* stabiliseerimis- ja assotsieerimisnõukogu [kuupäev] otsus nr 1
            
            
         
         
            
               Stabiliseerimis- ja assotsieerimiskomitee töökord
            
            
               Artikkel 1
            
            
               Eesistuja
            
            
               Komitee eesistujaks on 12 kuu pikkuste ajavahemike kaupa vaheldumisi mõlemad pooled. Esimene ajavahemik algab stabiliseerimis- ja assotsieerimisnõukogu esimese istungi päeval ja lõpeb sama aasta 31. detsembril.
            
            
               Artikkel 2
            
            
               Istungid
            
            
               Komitee tuleb poolte kokkuleppel kokku vastavalt vajadusele. Kõik komitee istungid toimuvad poolte kokkulepitud ajal ja kohas. Komitee istungid kutsub kokku komitee eesistuja.
            
            
               Artikkel 3
            
            
               Delegatsioonid
            
            
               Enne iga istungit teatatakse eesistujale poolte delegatsioonide kavandatud koosseis.
            
            
               Artikkel 4
            
            
               Sekretariaat
            
            
               Komitee sekretäridena tegutsevad ühiselt üks Euroopa Komisjoni ametnik ning üks Kosovo valitsuse ametnik. Kogu käesolevas otsuses sätestatud komitee eesistuja kirjavahetus edastatakse komitee sekretäridele ning stabiliseerimis- ja assotsieerimisnõukogu eesistujale ja sekretäridele.
            
            
               Artikkel 5
            
            
               Avalikustamine
            
            
               Kui ei ole otsustatud teisiti, ei ole komitee istungid avalikud.
            
            
               Artikkel 6
            
            
               Istungite päevakord
            
            
               1.
                     Eesistuja koostab iga istungi esialgse päevakorra. Komitee sekretärid saadavad selle artiklis 4 osutatud adressaatidele hiljemalt 30 tööpäeva enne istungi algust. Esialgne päevakord sisaldab küsimusi, mille päevakorda võtmise taotluse on eesistuja saanud hiljemalt 35 tööpäeva enne istungi algust, kuid need võetakse esialgsesse päevakorda ainult juhul, kui sekretärid on asjaomased alusdokumendid enne päevakorra laialisaatmist kätte saanud. Konkreetsete küsimuste kohta teabe saamiseks võib komitee paluda oma istungitele osalema eksperte. Komitee kinnitab päevakorra iga istungi algul. Poolte kokkuleppel võidakse päevakorda võtta ka küsimusi, mida esialgses päevakorras ei ole.
            
            
               2.
                     Erijuhtudel ilmnevaid vajadusi arvestades võib eesistuja mõlema poole nõusolekul lõikes 1 sätestatud tähtaegu lühendada.
            
         
         
            
               Artikkel 7
            
            
               Istungi protokoll
            
            
               Kõik istungid protokollitakse. Protokoll tugineb eesistuja kokkuvõttele stabiliseerimis- ja assotsieerimiskomitee tehtud järeldustest. Kui stabiliseerimis- ja assotsieerimiskomitee on protokolli heaks kiitnud, kirjutavad eesistuja ja mõlemad sekretärid sellele alla ja protokoll edastatakse säilitamiseks mõlemale poolele. Protokolli koopia edastatakse kõigile artiklis 4 märgitud adressaatidele.
            
            
               Artikkel 8
            
            
               Otsused ja soovitused
            
            
               Kui stabiliseerimis- ja assotsieerimisnõukogu volitab komiteed vastavalt lepingu artiklile 128 mingil konkreetsel juhul otsuseid vastu võtma või soovitusi esitama, tehakse seda vastavalt stabiliseerimis- ja assotsieerimisnõukogu töökorra artiklile 9. 
            
            
               Artikkel 9
            
            
               Kulud
            
            
               Euroopa Liit ja Kosovo kannavad ise oma komitee istungitel osalemisega seotud personali-, reisi- ja elamiskulud, samuti posti- ja telekommunikatsioonikulud. Istungite suulise tõlke, dokumentide tõlkimise ja paljundamise ning muud istungite korraldamisega seotud kulud kannab istungit korraldav pool. 
            
            
               Artikkel 10
            
            
               Alamkomiteed ja töörühmad
            
            
               Komitee võib moodustada enda alluvuses töötavaid alamkomiteesid ja töörühmi. Need annavad iga oma istungi järel aru komiteele. Komitee võib oma otsusega iga olemasoleva alamkomitee või töörühma laiali saata, kindlaks määrata nende töökorra või seda muuta või moodustada uusi alamkomiteesid või töörühmi, kes teda ta kohustuste täitmisel abistavad. Nimetatud alamkomiteedel ja töörühmadel puudub otsustusõigus.
            
         
         
      
    ---documentbreak--- NA ---documentbreak--- 
      
         
               EUROOPA KOMISJON
            Brüssel,23.5.2016
            COM(2016) 280 final
            LISA
            järgmise dokumendi juurde:
            ETTEPANEK: NÕUKOGU OTSUS,
            millega määratakse kindlaks ühelt poolt Euroopa Liidu ja Euroopa Aatomienergiaühenduse ning teiselt poolt Kosovo* vahelise stabiliseerimis- ja assotsieerimislepinguga moodustatud stabiliseerimis- ja assotsieerimisnõukogus Euroopa Liidu nimel võetav seisukoht seoses stabiliseerimis- ja assotsieerimisnõukogu otsusega, millega võetakse vastu nimetatud nõukogu töökord
            
               
         
         
            
               Üksnes nõukogule mõeldud teave
            
            
               EELNÕU
               
            
               Euroopa Liidu ning Kosovo* stabiliseerimis- ja assotsieerimiskomitee [kuupäev, kuu] 2016. aasta otsus nr 1/2016 alamkomiteede ja töörühmade moodustamise kohta
            
            
            
               Stabiliseerimis- ja assotsieerimiskomitee,
            
            
               võttes arvesse ühelt poolt Euroopa Liidu ja Euroopa Aatomienergiaühenduse ning teiselt poolt Kosovo* vahel sõlmitud stabiliseerimis- ja assotsieerimislepingut, eriti selle artiklit 130,
            
            
               ning võttes arvesse oma töökorda, eriti selle artiklit 10,
            
            
               ON TEINUD JÄRGMISE OTSUSE: 
            
            
               Ainus artikkel
            
            
               Käesolevaga moodustatakse I lisas loetletud alamkomiteed ja töörühmad. Nende töökord on sätestatud II lisas.
            
            
            
               [Koht], [kuupäev, kuu] 2016.
            
            
               Stabiliseerimis- ja assotsieerimiskomitee nimel
            
            
               eesistuja
            
            
               I lisa
            
            
            
               Multidistsiplinaarsete alamkomiteede struktuur
            
            
                     
                        Nimetus
                     
                  
                  
                     
                        Valdkonnad
                     
                  
                  
                     
                        Stabiliseerimis- ja assotsieerimislepingu artikkel
                     
                  
               
                     
                        1. Kaubandus, tööstus, toll ja maksundus
                     
                  
                  
                     
                        Kaupade vaba liikumine
                     
                  
                  
                     
                        Artikkel 20
                     
                  
               
                     
                  
                  
                     
                        Tööstustooted
                     
                  
                  
                     
                        Artiklid 21–25
                     
                  
               
                     
                  
                  
                     
                        Kaubandusküsimused
                     
                  
                  
                     
                        Artiklid 36-49
                     
                  
               
                     
                  
                  
                     
                        Standardimine, metroloogia, akrediteerimine, sertifitseerimine, vastavushindamine ja turujärelevalve
                     
                  
                  
                     
                        Artikkel 80
                     
                  
               
                     
                  
                  
                     
                        Tööstuskoostöö
                     
                  
                  
                     
                        Artikkel 99
                     
                  
               
                     
                  
                  
                     
                        VKEd
                     
                  
                  
                     
                        Artikkel 100
                     
                  
               
                     
                  
                  
                     
                        Turism
                     
                  
                  
                     
                        Artikkel 101
                     
                  
               
                     
                  
                  
                     
                        Toll
                     
                  
                  
                     
                        Artikkel 104
                     
                  
               
                     
                  
                  
                     
                        Maksustamine
                     
                  
                  
                     
                        Artikkel 105
                     
                  
               
                     
                  
                  
                     
                        Päritolureeglid
                     
                  
                  
                     
                        Protokoll nr 3
                     
                  
               
                     
                  
                  
                     
                        Haldusabi tolliküsimustes
                     
                  
                  
                     
                        Protokoll nr 4
                     
                  
               
                     
                        2. Põllumajandus ja kalandus
                     
                  
                  
                     
                        Põllumajandustooted
                     
                  
                  
                     
                        Artiklid 26, 28, 29, 33, 34 ja 37
                     
                  
               
                     
                  
                  
                     
                        Kalandustooted
                     
                  
                  
                     
                        Artiklid 31 ja 32, IV ja V lisa
                     
                  
               
                     
                  
                  
                     
                        Töödeldud põllumajandustooted
                     
                  
                  
                     
                        Artikkel 27 ja protokoll nr 1
                     
                  
               
                     
                  
                  
                     
                        Vein
                     
                  
                  
                     
                        Artikkel 30 ja protokoll nr 2
                     
                  
               
                     
                  
                  
                     
                        Põllumajandus- ja kalandustoodete ning toiduainete, välja arvatud veini ja kangete alkohoolsete jookide geograafiliste tähiste kaitse
                     
                  
                  
                     
                        Artikkel 35
                     
                  
               
                     
                  
                  
                     
                        Põllumajandus- ja agrotööstussektor, veterinaar- ja fütosanitaarküsimused
                     
                  
                  
                     
                        Artikkel 102
                     
                  
               
                     
                  
                  
                     
                        Kalanduskoostöö
                     
                  
                  
                     
                        Artikkel 103
                     
                  
               
                     
                        3. Siseturg ja konkurents
                     
                  
                  
                     
                        Asutamisõigus
                     
                  
                  
                     
                        Artiklid 50-54 
                     
                  
               
                     
                  
                  
                     
                        Teenuste osutamine
                     
                  
                  
                     
                        Artiklid 55-60
                     
                  
               
                     
                  
                  
                     
                        Muud stabiliseerimis- ja assotsieerimislepingu V jaotisega seotud küsimused
                     
                  
                  
                     
                        Artiklid 61-73
                     
                  
               
                     
                  
                  
                     
                        Õigusaktide ühtlustamine ja rakendamine
                     
                  
                  
                     
                        Artikkel 74
                     
                  
               
                     
                  
                  
                     
                        Konkurents
                     
                  
                  
                     
                        Artiklid 75-76
                     
                  
               
                     
                  
                  
                     
                        Intellektuaal-, tööstus- ja kaubandusomand
                     
                  
                  
                     
                        Artiklid 77-78
                     
                  
               
                     
                  
                  
                     
                        Riigihanked
                     
                  
                  
                     
                        Artikkel 79
                     
                  
               
                     
                  
                  
                     
                        Pangandus, kindlustus ja muud finantsteenused
                     
                  
                  
                     
                        Artikkel 96
                     
                  
               
                     
                  
                  
                     
                        Tarbijakaitse
                     
                  
                  
                     
                        Artikkel 81
                     
                  
               
                     
                        4. Majandus- ja rahandusküsimused ning statistika
                     
                  
                  
                     
                        Jooksvad maksed ja kapitali liikumine
                     
                  
                  
                     
                        Artiklid 64-66
                     
                  
               
                     
                  
                  
                     
                        Majanduspoliitika
                     
                  
                  
                     
                        Artikkel 94
                     
                  
               
                     
                  
                  
                     
                        Statistikakoostöö
                     
                  
                  
                     
                        Artikkel 95
                     
                  
               
                     
                  
                  
                     
                        Investeeringute soodustamine ja kaitse
                     
                  
                  
                     
                        Artikkel 98
                     
                  
               
                     
                  
                  
                     
                        Finantskoostöö
                     
                  
                  
                     
                        Artiklid 121-125
                     
                  
               
                     
                        5. Õigus, vabadus ja turvalisus
                     
                  
                  
                     
                        Institutsioonide tugevdamine ja õigusriik
                     
                  
                  
                     
                        Artikkel 83
                     
                  
               
                     
                  
                  
                     
                        Põhiõigused, sealhulgas diskrimineerimise tõkestamine ja andmekaitse
                     
                  
                  
                     
                        Artiklid 4 ja 83
                     
                  
               
                     
                  
                  
                     
                        Õigusalane koostöö tsiviil- ja kriminaalküsimustes
                     
                  
                  
                     
                        Artikkel 84
                     
                  
               
                     
                  
                  
                     
                        Viisaküsimused, piirikontroll, varjupaigaõigus ja ränne
                     
                  
                  
                     
                        Artiklid 85-86
                     
                  
               
                     
                  
                  
                     
                        Ebaseadusliku sisserände ennetamine ja kontroll, tagasivõtmine
                     
                  
                  
                     
                        Artiklid 87-88
                     
                  
               
                     
                  
                  
                     
                        Rahapesu
                     
                  
                  
                     
                        Artikkel 89
                     
                  
               
                     
                  
                  
                     
                        Narkootikumid 
                     
                  
                  
                     
                        Artikkel 90
                     
                  
               
                     
                  
                  
                     
                        Terrorismivastane võitlus
                     
                  
                  
                     
                        Artikkel 92
                     
                  
               
                     
                  
                  
                     
                        Organiseeritud kuritegevuse ja muu ebaseadusliku tegevuse ennetamine
                     
                  
                  
                     
                        Artikkel 91
                     
                  
               
                     
                        6. Innovatsioon, infoühiskond ja sotsiaalpoliitika
                     
                  
                  
                     
                  
                  
                     
                  
               
                     
                  
                  
                     
                        Töötingimused ja võrdsed võimalused 
                     
                  
                  
                     
                        Artikkel 82
                     
                  
               
                     
                  
                  
                     
                        Koostöö sotsiaalküsimustes 
                     
                  
                  
                     
                        Artikkel 106
                     
                  
               
                     
                  
                  
                     
                        Haridus ja koolitus 
                     
                  
                  
                     
                        Artikkel 107
                     
                  
               
                     
                  
                  
                     
                        Kultuurikoostöö
                     
                  
                  
                     
                        Artikkel 108
                     
                  
               
                     
                  
                  
                     
                        Teave ja kommunikatsioon
                     
                  
                  
                     
                        Artikkel 105
                     
                  
               
                     
                  
                  
                     
                        Koostöö audiovisuaalvaldkonnas
                     
                  
                  
                     
                        Artikkel 109
                     
                  
               
                     
                  
                  
                     
                        Infoühiskond
                     
                  
                  
                     
                        Artikkel 110
                     
                  
               
                     
                  
                  
                     
                        Elektroonilise side võrgud ja teenused
                     
                  
                  
                     
                        Artikkel 111
                     
                  
               
                     
                  
                  
                     
                        Teave ja kommunikatsioon
                     
                  
                  
                     
                        Artikkel 112
                     
                  
               
                     
                  
                  
                     
                        Teadusuuringud ja tehnoloogiaarendus
                     
                  
                  
                     
                        Artikkel 118
                     
                  
               
                     
                        7. Transport, energeetika, keskkond ja piirkondlik areng
                     
                  
                  
                     
                        Transport
                     
                  
                  
                     
                        Artikkel 113
                     
                  
               
                     
                  
                  
                     
                        Energeetika
                     
                  
                  
                     
                        Artikkel 114
                     
                  
               
                     
                  
                  
                     
                        Keskkond 
                     
                  
                  
                     
                        Artikkel 115
                     
                  
               
                     
                  
                  
                     
                        Kliimamuutused
                     
                  
                  
                     
                        Artikkel 116
                     
                  
               
                     
                  
                  
                     
                        Kodanikukaitse
                     
                  
                  
                     
                        Artikkel 117
                     
                  
               
                     
                  
                  
                     
                        Piirkondlik ja kohalik areng
                     
                  
                  
                     
                        Artikkel 119
                     
                  
               
               Töörühmade struktuur
            
         
         
            
                     
                        Nimetus
                     
                  
                  
                     
                        Valdkonnad
                     
                  
                  
                     
                        Stabiliseerimis- ja assotsieerimislepingu artikkel
                     
                  
               
                     
                        Avaliku halduse reformi töörühm
                     
                  
                  
                     
                        Avaliku halduse reform
                     
                  
                  
                     
                        Artikkel 120
                     
                  
               
                     
                        Suhete normaliseerimise töörühm
                     
                  
                  
                     
                        Kosovo ja Serbia vaheliste suhete nähtav ja püsiv parandamine ning tõhus koostöö ELi ÜJKP missiooniga
                     
                  
                  
                     
                        Artikkel 5
                     
                  
               
               II lisa
            
            
               Euroopa Liidu ja Kosovo stabiliseerimis- ja assotsieerimiskomitee alamkomiteede ja töörühmade töökord
            
            
               Koosseis ja eesistuja
            
            
               Alamkomiteede ning avaliku halduse reformi ja suhete normaliseerimise töörühma koosseisu kuuluvad Euroopa Komisjoni, suhete normaliseerimise töörühma puhul Euroopa välisteenistuse ning Kosovo valitsuse esindajad. Eesistujaks on vaheldumisi mõlemad pooled. Liikmesriike teavitatakse alamkomiteede ning avaliku halduse reformi ja suhete normaliseerimise töörühma istungitest ja kutsutakse neil osalema.
            
            
               Sekretariaat
            
            
               Alamkomiteede ja töörühmade sekretäride ülesandeid täidavad ühiselt üks Euroopa Komisjoni ametnik, või suhete normaliseerimise töörühma puhul üks Euroopa välisteenistuse ametnik ning üks Kosovo valitsuse ametnik.
            
            
               Kõik alamkomiteede ja töörühmadega seotud teated edastatakse asjaomase alamkomitee ja töörühma sekretäridele.
            
            
               Istungid
            
            
               Alamkomiteed ja töörühmad tulevad kokku vajaduse korral ja mõlema poole nõusolekul. Alamkomiteede või töörühmade istungid peetakse poolte kokkulepitud ajal ja kohas.
            
            
               Alamkomiteed ja töörühmad võivad mõlema poole nõusolekul kutsuda oma istungitele eksperte, et saada vajalikku erialast teavet.
            
            
               Päevakord ja alusdokumendid
            
            
               Eesistuja ja sekretärid koostavad iga istungi esialgse päevakorra hiljemalt 30 päeva enne istungi algust.
            
            
               Esialgne päevakord sisaldab neid küsimusi, mille kohta sekretärid on saanud päevakorda lisamise taotluse hiljemalt 35 tööpäeva enne istungi algust.
            
            
               Kokkuleppe kohaselt esitab Kosovo nimel tegutsev sekretär hiljemalt 10 tööpäeva enne iga istungi algust Euroopa Komisjoni nimel, või suhete normaliseerimise töörühma puhul Euroopa välisteenistuse nimel tegutsevale sekretärile vajalikud kirjalikud dokumendid esialgsesse päevakorda võetavate küsimuste kohta.
            
            
               Kui lõikes 3 osutatud tähtaega ei järgita, jäetakse istung ilma sellest eraldi teatamata automaatselt ära.
            
            
               Aruteluvaldkonnad
            
            
               Alamkomiteed arutavad lepinguga seotud valdkondadesse kuuluvaid küsimusi, mis on loetletud multidistsiplinaarsete alamkomiteede struktuuri käsitlevas dokumendis. Iga aruteluvaldkonna puhul hinnatakse edusamme, mida on tehtud õigusaktide ühtlustamisel, rakendamisel ja jõustamisel. Alamkomiteed vaatavad läbi kõik nende pädevusse kuuluvates valdkondades tekkida võivad probleemid ning teevad ettepanekuid võimalike meetmete võtmiseks.
            
            
               Alamkomiteed on ka ühenduse acquis’ täiendava selgitamise foorumid ja hindavad edusamme, mida Kosovo on teinud oma õigusaktide vastavusse viimiseks ühenduse acquis’ga vastavalt lepinguga võetud kohustustele.
            
            
               Avaliku halduse reformi töörühm arutab avaliku halduse reformiga seotud küsimusi ja annab soovitusi võimalike meetmete kohta. Suhete normaliseerimise töörühm arutab Kosovo ja Serbia vaheliste suhete nähtava ja püsiva parandamise ning ELi ühise julgeoleku- ja kaitsepoliitika missiooniga tehtava tõhusa koostööga seotud küsimusi ning teeb ettepanekuid võimalike meetmete võtmiseks.
            
         
         
            
               Istungi protokoll
            
            
               Iga istungi järel koostatakse ja kinnitatakse selle protokoll. Alamkomitee või töörühma sekretär edastab protokolli koopia komitee sekretärile.
            
            
               Avalikustamine
            
            
               Kui ei ole otsustatud teisiti, ei ole alamkomiteede ja töörühmade koosolekud avalikud.